open-index/open-wikipedia-markdown huggingface dataset:
Μπιπάσα Μπάσου

Η **Μπιπάσα Μπάσου** (Μπενγκάλι: *বিপাশা বসু*, Χίντι: *बिपाषा बासु*, 7 Ιανουαρίου 1979) είναι Ινδή ηθοποιός και μοντέλο. Μετά τη νίκη της στο διαγωνισμό Ford's Godrej Cinthol Supermodel το 1996 εξελίχτηκε σε μια από τις πιο διάσημες ηθοποιούς του Μπόλιγουντ. Το όνομα της φιγουράρει συχνά σε λίστες με τις πιό σέξυ γυναίκες Ασιατικής καταγωγής.

## Βιογραφία
Γεννήθηκε στις 7 Ιανουαρίου του 1979 στο Νέο Δελχί και είναι το δεύτερο από τα 3 παιδιά της οικογένειας της. Σε μικρή ηλικία μετακόμισε στην Καλκούτα. Αν και αρχικά σκόπευε να σπουδάσει Ιατρική η νίκη της σε ηλικία 17 ετών σε ένα διαγωνισμό μοντέλων την ώθησε να επιδιώξει μια καριέρα αρχικά στο μόντελινγκ και μετέπειτα στον κινηματογράφο.

## Σταδιοδρομία
Το ντεμπούτο της στο σινεμά έγινε με την ταινία *[[Ajnabee]]* του σκηνοθετικού διδύμου Αμπάς-Μουστάν, δίπλα στους Αξάι Κουμάρ, Μπόμπι Ντεόλ και Καρίνα Καπούρ, και της απέφερε ένα βραβείο καλύτερης πρωτοεμφανιζόμενης στα Filmfare Awards. To 2002 πρωταγωνιστεί στην μεγαλύτερη επιτυχία της χρονιάς για το Ινδικό σινεμά, το θρίλερ του Βικράμ Μπατ *[[Raaz]]* κερδίζοντας και μια υποψηφιότητα για βραβείο Α' Γυναικείου Ρόλου. Παράλληλα συμμετέχει σε βιντεοκλίπ γνωστών τραγουδιστών εκτοξεύοντας τη φήμη της στα ύψη.

Το 2008 θα συνεργαστεί για δεύτερη φορά με το σκηνοθετικό δίδυμο Αμπάς-Μπουστάν στο εμπορικά επιτυχημένο *[[Race]]* δίπλα στους Σαΐφ Αλί Χαν, Ανίλ Καπούρ και Κατρίνα Καΐφ. Πρωταγωνιστεί επίσης στη μέτρια εισπρακτική επιτυχία *[[Bachna Ae Haseeno]]* εισπράττοντας πάντως θετικές κριτικές.

## Φιλμογραφία
* 2001: *[[Ajnabee]]*
* 2002: *Takkari Donga*
* 2002: *Aankhen* (*έκτακτη εμφάνιση*)
* 2002: *Mere Yaar Ki Shaadi Hai* (*έκτακτη εμφάνιση*)
* 2002: *[[Raaz (ταινία)|Raaz]]*
* 2002: *Chor Machaaye Shor*
* 2002: *Gunaah*
* 2003: *[[Jism]]*
* 2003: *Footpath*
* 2003: *Rules - Pyaar Ka Superhit Formula* (*έκτακτη εμφάνιση*)
* 2003: *Zameen*
* 2004: *Ishq Hai Tumse*
* 2004: *Aetbaar*
* 2004: *Rudraksh*
* 2004: *Rakht: What If You Can See the Future*
* 2004: *Madhoshi*
* 2005: *Chehraa*
* 2005: *Sachien*
* 2005: *Barsaat: A Sublime Love Story*
* 2005: *No Entry*
* 2005: *Apaharan*
* 2005: *Shikhar*
* 2005: *Viruddh* (*έκτακτη εμφάνιση*)
* 2006: *[[Hum Ko Deewana Kar Gaye]]*
* 2006: *Darna Zaroori Hai*
* 2006: *Phir Hera Pheri*
* 2006: *Alag* (*έκτακτη εμφάνιση*)
* 2006: *Corporate*
* 2006: *Omkara* (*έκτακτη εμφάνιση*)
* 2006: *Jaane Hoga Kya*
* 2006: *[[Dhoom 2]]*
* 2007: *Nehlle Pe Dehlla*
* 2007: *No Smoking* (*έκτακτη εμφάνιση*)
* 2007: *[[Om Shanti Om]]* (*έκτακτη εμφάνιση*)
* 2007: *Dhan Dhana Dhan Goal*
* 2008: *[[Race]]*
* 2008: *[[Bachna Ae Haseeno]]*

## Βραβεύσεις
*2001 :	Filmfare Best Debut Award (Ajnabee)
*2002 : Sony faces of the Year
*2003 : Bollywood Movie Award - Best Villain (Jism) 
*2003 : Zee Cine Award Dynamic Duo (Raaz)
*2006 : GIFA Best Actress Award (Corporate)
*2006 : GIFA Best Actress critics (Corporate)
*2007 : Bollywood Movie Award - Best Actress (Corporate)

## Παραπομπές


## Εξωτερικοί σύνδεσμοι

*Η Μπιπάσα Μπάσου στην IMDb
*Η Μπιπάσα Μπάσου στο Fashion Model Directory

Κατηγορία:Ινδές ηθοποιοί
Κατηγορία:Ινδές μοντέλα
Αππιανός

Ο **Αππιανός** (**Αππιανός Αλεξανδρεύς**) ήταν Ρωμαίος ιστορικός ελληνικής καταγωγής. Γεννήθηκε γύρω στο 95 στην Αλεξάνδρεια. Ήταν γόνος πλούσιας οικογένειας. Ανέλαβε διοικητικά αξιώματα στη γενέτειρα του και αργότερα, εγκατεστημένος στη Ρώμη, άσκησε καθήκοντα συνηγόρου σε δίκες ενώπιον των αυτοκρατόρων και προάχθηκε μετά το 147 σε αυτοκρατορικό επίτροπο στην Αίγυπτο. Πέθανε περίπου το 165. 

Έγραψε τη ρωμαϊκή ιστορία από την εποχή του Αινεία μέχρι τις μέρες του, με τίτλο *Ρωμαϊκά*. Το έργο του αποτελείται από 24 βιβλία. Διαίρεσε την ιστορία κατά έθνη με τη χρονολογική σειρά που κατακτήθηκαν από τους Ρωμαίους. Η μόνη εξαίρεση είναι τα βιβλιά 13-17 που αναφέρονται στους εμφυλίους πολέμους.

Οι τίτλοι των βιβλίων του είναι:

:1. Βασιλικά (εποχή των βασιλέων)
:2. Ιταλική
:3. Σαυνιτική
:4. Κελτική
:5. Σικελική και Νησιωτική
:6. Ιβηρική
:7. Αννιβαϊκή
:8. Λιβυκή: α.Καρχηδονική και β.Νομαδική (Νουμιδική)
:9. α.Μακεδονική και β.Ιλλυρική
:10. Ελληνική και Ιωνική
:11. α.Συριακή και β.Παρθική
:12. Μιθριδάτειος
:13-17. Ρωμαϊκοί εμφύλιοι
:18-21. Αιγυπτιακή
:22. Εκατονταετία
:23. Δακική
:24. Αράβιος

Από αυτά σώζονται ολόκληρα τα 6, 7, 8α, 9β, 11α, 12, 13-17. Αποσπάσματα σώζονται από τα 1, 2, 3, 4, 5, 8β, 9α, 24. Δεν σώζονται τα 10, 11β, 18-21, 22, 23.

## Παραπομπές


## Εξωτερικοί σύνδεσμοι

* "Appian of Alexandria", από τον ιστορικό .
* Έργα του Αππιανού στην Βικιθήκη.

Κατηγορία:Αρχαίοι Έλληνες ιστορικοί
Κατηγορία:Ρωμαίοι ιστορικοί
Κατηγορία:Ρωμαίοι του 2ου αιώνα
Σουσμίτα Σεν

Η **Σουσμίτα Σεν** (*सुष्मिता सेन*, 19 Νοεμβρίου 1975) είναι Ινδή ηθοποιός και νικήτρια του διαγωνισμού ομορφιάς Μις Υφήλιος το 1994.

## Βιογραφία
Γεννήθηκε στο Χιντεραμπάντ τις 19 Νοεμβρίου του 1975. Ο πατέρας της ήταν Πτέραρχος στην Ινδική Αεροπορία και η μητέρα της σχεδιάστρια κοσμημάτων, ενώ έχει δύο ακόμη αδέρφια. Μεγάλωσε στο Νέο Δελχί και σκόπευε να σπουδάσει δημοσιογραφία όταν στα 18 της χρόνια στέφθηκε Μις Ινδία και ένα χρόνο μετά Μις Υφήλιος στο διαγωνισμό ομορφιάς που διεξάχθηκε στη Μανίλα. Το 1996 ξεκίνησε την καριέρα της στον κινηματογράφο συμμετέχοντας σε ταινίες του Μπόλιγουντ όσο και σε ταινίες Ταμίλ. Αν και της έχουν κατά καιρούς αποδοθεί πολλές σχέσεις δεν έχει παντρευτεί, γεγονός που δεν την εμπόδισε εντούτοις να υιοθετήσει ένα κοριτσάκι το 2000. 

## Σταδιοδρομία
Το ντεμπούτο της στο σινεμά έγινε με την εμπορικά αποτυχημένη ταινία *Dastak* το 1996. Την επόμενη χρονιά θα τα καταφέρει καλύτερα με το φιλμ *Ratchagan* γυρισμένο σε γλώσσα Ταμίλ. Δύο χρόνια αργότερα θα κερδίσει βραβείο Β' Γυναικείας ερμηνείας στα Filmfare Awards για τη συμμετοχή της στην ταινία *[[Biwi No.1]]*.

Η μεγαλύτερη μέχρι τώρα επιτυχία της υπήρξε το φιλμ *[[Main Hoon Na]]* (2004) δίπλα στο δημοφιλέστερο ίσως εν ενεργεία πρωταγωνιστή του Ινδικού σινεμά Σαρούκ Χαν. Το 2005 πρωταγωνίστησε στο Ινδικό ριμέικ της Χολιγουντιανής ταινίας *[[Catcus Flower]]* με τίτλο *Maine Pyaar Kyun Kiya* δίπλα στους Σαλμάν Χαν και Κατρίνα Καΐφ.

## Βραβεύσεις
* 2000: Filmfare Best Supporting Actress Award (Biwi No.1)
* 2000: Zee Cine Award Best Actor in a Supporting Role (Biwi No.1)
* 2001: Star Screen Award Best Supporting Actress (Biwi No.1)
* 2003: Filmfare Best Supporting Actress Award (Filhaal)
* 2003: Zee Cine Award Best Actor in a Supporting Role (Filhaal)

## Φιλμογραφία
* *Dastak* (1996)
* *Ratchagan* (1997)
* *Zor* (1997)
* *[[Biwi No.1]]* (1999)
* *Hindustan Ki Kasam* (1999)
* *Sirf Tum* (1999) 
* *Aaghaaz* (2000) 
* *Fiza* (2000) (έκτακτη εμφάνιση)
* *Bas Itna Sa Khwaab Hai* (2001) 
* *Kyo...Kii Mein Jhuth Nahin Bolta* (2001) 
* *Nayak* (2001) (έκτακτη εμφάνιση)
* *Aankhen* (2002)
* *Filhaal...* (2002)
* *Tumko Na Bhool Paayenge* (2002)
* *Leela* (2003) 
* *Pran Jaaye Par Shaan Na Jaaye* (2003) (έκτακτη εμφάνιση)
* *Samay: When Time Strikes* (2003)
* *[[Main Hoon Na]]* (2004) 
* *Paisa Vasool* (2004) 
* *Vaastu Shastra* (2004)
* *Bewafaa* (2005) 
* *Gulel* (2005) 
* *Chingaari* (2005) 
* *Main Aisa Hi Hoon* (2005) 
* *[[Maine Pyaar Kyun Kiya?]]* (2005) 
* *Chingaari* (2006) 
* *Zindaggi Rocks* (2006) 
* *Ram Gopal Varma Ki Aag* (2007)
* *Dulha Mil Gaya* (2008)

## Παραπομπές


## Εξωτερικοί σύνδεσμοι

* Η Σουσμίτα Σεν στην IMDb
* Επίσημη Ιστοσελίδα

Κατηγορία:Ινδές ηθοποιοί
Κατηγορία:Ινδές μοντέλα
Κατηγορία:Μις Υφήλιος
Σταύρος Καραμανιώλας

Ο **Σταύρος Καραμανιώλας** (30 Νοεμβρίου 1910 - 18 Απριλίου 2014) ήταν Έλληνας στιχουργός και δημιουργός λαϊκών τραγουδιών και ποιημάτων. 

## Βιογραφία
Ο Σταύρος Καραμανιώλας γεννήθηκε στο Μεγάλο Καζαβίτι (Μεγάλος Πρίνος) της Θάσου και τα περισσότερα χρόνια της ζωής του δούλευε ως καπνεργάτης στην Καβάλα. Σε ηλικία 16 χρονών εξαιτίας της αγοράς ενός ποδηλάτου έγραψε τους πρώτους του στίχους, που αργότερα έγιναν το τραγούδι «Ο ποδηλατιστής». Τα τραγούδια του όμως έγιναν γνωστά από τη δισκογραφία μόλις το 1991, με το δίσκο *Οι δακοκτόνοι* των *[[Χειμερινοί Κολυμβητές|Χειμερινών Κολυμβητών]]* και αφού είχε γνωριστεί με τον με τον Αργύρη Μπακιρτζή, που το 1975 είχε αγοράσει ένα παλιό σπίτι στο Μεγάλο Καζαβίτι. Γνωστά του τραγούδια είναι: «Ο ποδηλατιστής», «Ο Σίμος είναι δασικός», «Οι δακοκτόνοι», «Τατάρικα», «Οι μεγάλοι παλαιοί», «Ψες το βράδυ», «Δεν είναι ίδιες όλες οι γυναίκες», «Ο βίος μου», «Μια βραδιά στη Σαλονίκη» κ.ά. Ήταν έγγαμος και είχε δύο κόρες την Ιωάννα και την Μαρίκα. Υπεραιωνόβιος, απεβίωσε στην οικία του το πρωί της  Μεγάλης Παρασκευής, 18 Απριλίου 2014.

## Παραπομπές


## Εξωτερικοί Σύνδεσμοι
*Ειδικό αφιέρωμα με βιογραφία και στίχους στην δισκογραφία στο nektarios.gr
*Ταινία τεκμηρίωσης (documentary) με απαγγελία στίχων από τον ίδιο
*Συνέντευξη στην Ελευθεροτυπία
*Βράβευση σε εκδήλωση

## Δείτε επίσης
*Κατάλογος των τραγουδιών με στίχους του Σταύρου Καραμανιώλα από το stixoi.info

Κατηγορία:Έλληνες στιχουργοί
Κατηγορία:Έλληνες τραγουδοποιοί
Κατηγορία:Αιωνόβιοι
Όχι

**Όχι** είναι το κύριο μόριο αρνητικής απάντησης στη νεοελληνική γλώσσα.

Με τη λέξη αυτή μπορεί να προσδιορίζονται:
*η ελληνική εθνική επέτειος του Όχι
*η ελληνική ταινία εποχής: Όχι
*το ψηφοδέλτιο συνεργασίας των κομμάτων Δημοκρατική Αναγέννηση - Ενιαίο Παλλαϊκό Μέτωπο στις Ελληνικές εκλογές του 2012
Κατρίνα Κεφ

Η **Κατρίνα Κεφ** (αγγλικά: *Katrina Kaif*, 16 Ιουλίου 1983) είναι Βρετανίδα ηθοποιός με εμφανίσεις τόσο σε φιλμ του Μπόλιγουντ όσο και σε φιλμ γυρισμένα στις γλώσσες τελούγκου και μαλαγιάλαμ.

## Βιογραφία-σταδιοδρομία
Γεννήθηκε στις 16 Ιουλίου του 1983 στο Χονγκ Κονγκ από Ινδό πατέρα και Βρετανίδα μητέρα. Μεγάλωσε στη Χαβάη και έχει επτά ακόμα αδερφές. Σε ηλικία 14 ετών ξεκίνησε το μόντελινγκ στο Λονδίνο. Σύντομα την ανακάλυψε ο σκηνοθέτης Καιζάντ Γκουστάντ και της πρόσφερε ένα ρόλο στην ταινία *Boom* (2003). Μετακόμισε στην Βομβάη για να συνεχίσει την καριέρα της σαν μοντέλο. Το πέρασμα στον κινηματογράφο δεν ήταν το ίδιο εύκολο λόγω της αδυναμίας της στην γλώσσα (η βασική της γλώσσα είναι τα Αγγλικά). Με τον καιρό εξασφάλισε την συμμετοχή της σε μερικές πολύ επιτυχημένες εμπορικά ταινίες, εμφανιζόμενη κυρίως στο πλάι του σούπερσταρ Αξάι Κουμάρ, και σήμερα θεωρείται ένα από τα ανερχόμενα ταλέντα του ινδικού σινεμά. 

## Βραβεύσεις
* 2008: Sabsay Favourite Heroine Award
* 2006: Stardust - Breakthrough Performance Award (Maine Pyaar Kyun Kiya?)
* 2008: Zee Cine Awards - British-Indian Actor Αward
* 2008: IIFA Awards - Best Female Style Icon https://archive.today/20080610091406/http://filmikhabar.com/2008/06/09/iifa-2008-award-winners/
* 2008: No. 1 στη λίστα του Ινδικού FHM με τις 100 πιο σέξυ γυναίκες του πλανήτη

## Φιλμογραφία
* 2003 : *[[Boom]]*
* 2004 : *Malliswari*
* 2005 : *Sarkar*
* 2005 : *[[Maine Pyaar Kyun Kiya]]*
* 2005 : *Allari Pidugu*
* 2005 : *[[Hum Ko Deewana Kar Gaye]]*
* 2006 : *Balram vs. Taradas*
* 2006 : *[[Namaste London]]*
* 2006 : *Apne*
* 2007 : *Partner*
* 2007 : *Nanhe Jaisalmer* (έκτακτη εμφάνιση)
* 2007 : *[[Welcome]]*
* 2008 : *[[Race]]*
* 2008 : *[[Singh Is Kinng]]*
* 2008 : *Yuvraaj*
* 2008 : *[[Hello]]*
* 2009 : *Ajab Prem Ki Zab Kahani*

## Παραπομπές


## Εξωτερικοί σύνδεσμοι

* Η Κατρίνα Κεφ στην IMDb

Κατηγορία:Ινδές ηθοποιοί
Κατηγορία:Ινδές μοντέλα
Φορτίο δημητριακών

Γενικά οι μεταφορές δημητριακών αποτελούν σήμερα τα κατεξοχήν χύδην φορτία, που μεταφέρονται δηλαδή "χύμα", κυρίως με τρένα και σε μεγαλύτερες ποσότητες με ειδικά φορτηγά πλοία, καλούμενα μπαλκ κάριερς.

Τα περισσότερα φορτία εξ αυτών περιλαμβάνουν καρπούς σε κόκκους όπως σιτάρι, κριθάρι, αραβόσιτος, ρύζι, φασόλια, κ.λπ. 
Τα δημητριακά, καλούμενα και σιτηρά, (grain), αποτελούν ιδιαίτερο φορτίο μεταφορών, (special cargo), με δύο κύρια χαρακτηριστικά: η εύκολη μετατόπισή τους καθώς και η αυτοθέρμανσή τους, (κοινώς: άναμμα), για τα οποία και χρήζουν ιδιαίτερης προσοχής και επιμέλειας κατά τη φόρτωση, μεταφορά και εκφόρτωσή τους ιδίως από τα πλοία λόγω της μεγάλης μεταφερόμενης ποσότητας.

Για τις μεταφορές δημητριακών με πλοία ισχύουν επί τούτου "διεθνείς κανονισμοί" που έχουν θεσπίσει Νηογνώμονες και που προβλέπουν μεταξύ άλλων ακόμη και την κατασκευή πρόσθετων ξυλίνων χωρισμάτων στο μέσον των κυτών των πλοίων, (των αμπαριών), ειδικότερα σε περιπτώσεις μή πλήρους φόρτου, προς αποφυγή μετατόπισης αλλά και τροφοδοτικών στομίων συνεχούς εξαερισμού των κυτών. Η μη πλήρης κάλυψη της χωρητικότητας αποφεύγεται.

Οι φορτωεκφορτώσεις των δημητριακών γίνονται από ειδικές πυργωτές εγκαταστάσεις που λέγονται σιλό. Στις εγκαταστάσεις αυτές προσέρχονται τα μέσα μεταφοράς οχήματα, τρένα ή πλοία όπου η μεν φόρτωση γίνεται με μεταφορικές ταινίες και δια της βαρύτητας, η δε εκφόρτωση με αναρροφητικούς σωλήνες ή με ηλεκτροκίνητους ατέρμωνες κοχλίες.

Το 1969 οι θαλάσσιες μεταφορές δημητριακών ήταν 59,5 εκατομ. τόνοι, το 1970 έφθασαν τους 73 εκ. τόνους, το 1973 τους 116 εκ. τον. και το 1974 τους 107 εκ.τον. Κύριες περιοχές φόρτωσης αυτών ήταν οι ΗΠΑ, ο Καναδάς, η Αυστραλία και η Αργεντινή. Κυριότεροι δε προορισμοί ήταν η Ασία, η Μεσόγειος, και η Δυτική Ευρώπη, κυρίως η Αγγλία.

## Δείτε επίσης
*Χαπιάρισμα

Κατηγορία:Μεταφορές
Κατηγορία:Φόρτωση πλοίου
Δημόφιλος ο Θεσπιεύς

Ο **Δημόφιλος του Διαδρόμου ο Θεσπιεύς** (Θεσπιές, 5ος αιώνας π.Χ. - Θερμοπύλες, Αύγουστος ή Σεπτέμβριος 480 π.Χ.) ήταν αρχαίος Έλληνας που υπήρξε στρατιωτικός ηγέτης της Μάχης των Θερμοπυλών￼￼. Σκοτώθηκε μαζί με τον έτερο αρχηγό της μάχης, τον Λεωνίδα, ενώ οι πληροφορίες που έχουν σωθεί για το πρόσωπό του είναι ελάχιστες. 
Ήταν ο διοικητής των 700 Θεσπιέων που έμειναν στο πλευρό των 300 Σπαρτιατών στις Θερμοπύλες, το 480 π.Χ., όταν τους κύκλωσαν οι Πέρσες. Αυτό πιθανόν σημαίνει ότι ήταν επιφανής πολίτης στην πόλη του. Μαζί του στάλθηκαν για να βοηθήσουν στη διοίκηση του σώματος ο Ξενοκρατίδης, ο Πρωτοκρέοντας και ο Διθύραμβος του Αρματίδη. 

Ο Ηρόδοτος αναφέρει την απόφαση των Θεσπιέων πολεμιστών να μείνουν εθελοντικά και να πεθάνουν στις Θερμοπύλες μαζί με τον βασιλιά Λεωνίδα και τους άντρες του (Η, 222).

Ο λόγος που ο βασιλιάς Λεωνίδας κράτησε τους Θηβαίους μαζί του ήταν γιατί είχανε "μηδίσει", είχανε δηλώσει υποταγή δηλαδή στον Ξέρξη, ενώ φοβόταν ότι εάν τους αφήσουν να φύγουν μπορεί να τους επιτεθούν μαζί με τους Πέρσες. Αντίθετα τους Θεσπιείς τους κράτησε μαζί του γιατί είχαν διακριθεί τις δύο προηγούμενες μέρες στη μάχη, αλλά και γιατί όπως οι Λακεδαιμόνιοι έτσι και αυτοί κατάγονταν από τον ημίθεο Ηρακλή, σύμφωνα με τις δοξασίες τους.

Μετά τη Μάχη των Θερμοπυλών οι Έλληνες τοποθέτησαν επιγράμματα για τους νεκρούς κάθε πόλης. Για τους Θεσπιείς το επίγραμμα έγραφε:
*"Άνδρες τοι ποτ' έναιον υπό κροτάφοις Ελικώνος,*
λήματα των αυχεί Θεσπιάς ευρύχορος."
Δηλαδή:
"Αυτοί οι άνδρες κατοικούσαν στους πρόποδες του Ελικώνα, για το θάρρος του περηφανεύεται ο πλατύς κάμπος των Θεσπιών".

## Πηγές
* Ηρόδοτος, *Ιστορίαι*, βιβλία 1-9, μετάφραση Πανέτσος Ε., εκδόσεις Ζαχαρόπουλος/ βιβλία V-IX, μετάφραση Σπυρόπουλος Η., εκδόσεις Γκοβόστη, 1995
* Κωτούλας Ι., Μπελέζος Δ., ΣΤΡΑΤΙΩΤΙΚΗ ΙΣΤΟΡΙΑ, σειρά Μεγάλες Μάχες, *ΘΕΡΜΟΠΥΛΕΣ*, εκδόσεις ΠΕΡΙΣΚΟΠΙΟ, 2005

Κατηγορία:Αρχαίοι Έλληνες στρατηγοί
Κατηγορία:Πρωταγωνιστές των Περσικών Πολέμων
Κίχλη Ι (ατμοημιολία)

Η ατμοημιολία **Κίχλη Ι** κατασκευάστηκε το 1884 στην Αγγλία, στα ναυπηγεία Thames Ironworks and Shipbuilding Company. Του ιδίου τύπου πλοία ήταν τα ‘Αηδών Ι’ και ‘Κίσσα Ι’. Χρησιμοποιήθηκε σε διάφορες υπηρεσίες, όπως η δίωξη του λαθρεμπορίου αλλά κυρίως ως πλοίο φάρων.

Έλαβε μέρος στους πολέμους του 1897 και του 1912-1913. Χρησιμοποιήθηκε σαν βοηθητικό μέχρι το 1941. Αυτοβυθίστηκε στον Πόρο στις 29 Απριλίου 1941.

Ανελκύσθηκε από τους Γερμανούς, οι οποίοι εν συνεχεία το χρησιμοποίησαν έως το 1944. Βρέθηκε ανέπαφο μετά την απελευθέρωση και παροπλίσθηκε οριστικά το 1945. Ο Γιώργος Σεφέρης το είδε μισοβυθισμένο στον Πόρο το 1946.

## Πηγές

* Conway's all the world's fighting ships, 1906-1922

## Εξωτερικοί σύνδεσμοι

* Το ναυάγιο του βοηθητικού ΚΙΧΛΗ
* battleships-cruisers.co.uk

Κατηγορία:Ελληνικές ατμοημιολίες
Πανεπιστήμιο του Λονδίνου

μικρογραφία|250px|δεξιά|Το διοικητικό κτήριο του πανεπιστημίου
Το **Πανεπιστήμιο του Λονδίνου** (αγγλ. University of London) είναι πανεπιστήμιο που βρίσκεται κατά το μεγαλύτερο μέρος του στο Λονδίνο της Αγγλίας (Ηνωμένο Βασίλειο). Είναι το μεγαλύτερο πανεπιστήμιο του Ηνωμένου Βασιλείου από άποψη φοιτητών τακτικής παρακολούθησης, με 135.090 φοιτητές στην Αγγλία και πάνω από 40.000 φοιτητές στο Πρόγραμμα εξ Αποστάσεως του Πανεπιστημίου του Λονδίνου (το Ανοικτό Πανεπιστήμιο έχει συνολικά περισσότερους φοιτητές, αλλά οι περισσότεροι από αυτούς είναι φοιτητές μερικής παρακολούθησης). Ιδρύθηκε με Βασιλικό Καταστατικό το 1836. Οι απόφοιτοι του Πανεπιστημίου του Λονδίνου μπορούν να χρησιμοποιούν τη σύντμηση "Lond." (από το λατινικό Londiniensis) μετά τον τίτλο του πτυχίου τους (BA, BSc, MA, MSc, κτλ).

## Επισκόπηση
Το Πανεπιστήμιο του Λονδίνου είναι ένα ομοσπονδιακό πανεπιστήμιο που αποτελείται από 27 μέλη (18 κολέγια και 9 ινστιτούτα). Τα δέκα μεγαλύτερα κολέγια είναι τα ακόλουθα: Birkbeck, City, Goldsmithis, King's College London, London Business School, London School of Economics, Queen Mary, Royal Holloway, School of Oriental and African Studies και University College London (UCL). Ένα από τα πιο γνωστά κολέγια, το Imperial College, αποχώρησε επίσημα από το Πανεπιστήμιο του Λονδίνου και ανακηρύχθηκε ανεξάρτητο ίδρυμα στις 9 Ιουλίου 2007, κατά τη διάρκεια των εορταστικών εκδηλώσεων για τη συμπλήρωση 100 χρόνων λειτουργίας του.

## Παραπομπές


## Εξωτερικοί σύνδεσμοι

* Επίσημη ιστοσελίδα
Κίσσα Ι (ατμοημιολία)

Η ατμοημιολία **Κίσσα Ι** κατασκευάστηκε το 1884 στην Αγγλία, στα ναυπηγεία Blackwall. Του ιδίου τύπου πλοία ήταν τα ‘Αηδών Ι’ και ‘Κίχλη Ι’. Χρησιμοποιήθηκε σε διάφορες υπηρεσίες, κυρίως δε στην δίωξη του λαθρεμπορίου.

Έλαβε μέρος στους πολέμους του 1897 και του 1912-1913. Οταν τελικά παροπλίσθηκε κατά το 1937 χρησιμοποιόταν πλέον σαν πλοίο ανεφοδιασμού φάρων.

## Πηγές

* Conway's all the world's fighting ships, 1906-1922

## Εξωτερικοί σύνδεσμοι

* battleships-cruisers.co.uk

Κατηγορία:Ελληνικές ατμοημιολίες
Ομοσπονδία Χειροσφαιρίσεως Ελλάδος

Η **Ομοσπονδία Χειροσφαιρίσεως Ελλάδος** (Ο.Χ.Ε.) είναι η ανώτατη αρχή της χειροσφαίρισης, αλλά και του μπιτς χάντμπολ στην Ελλάδα. 

Ιδρύθηκε το 1979 και από τότε διοργανώνει τα πρωταθλήματα Ελλάδος ανδρών, γυναικών και μικρών Ηλικιών, τα κύπελλα Ελλάδος ανδρών και γυναικών. Έχει επίσης υπό την εποπτεία της τις εθνικές ομάδες ανδρών και γυναικών. Πρόεδρος είναι ο Γκαντής Κωνσταντίνος.

Από το 2014, έχει αναλάβει και την ευθύνη για το ράγκμπι γιούνιον (15 παικτών), όπως και της παραλλαγής ράγκμπι σέβενς (7 παικτών).

## Παραπομπές


## Εξωτερικοί σύνδεσμοι
* 

Ομοσπονδια
Χειροσφαιριση
Κάτω Τραγάνα Αιτωλοακαρνανίας

Η **Κάτω Τραγάνα** είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 90 μέτρα, το οποίο βρίσκεται στη βόρεια πλευρά της Λίμνης Τριχωνίδας. Απέχει περίπου 8 χλμ. ανατολικά της πόλης του Αγρινίου και είναι μεταξύ του Δήμου Θεστιέων και του οικισμού της Παραβόλας. Το Πάσχα, αναβιώνει το έθιμο των Χαλκουνιών που αναλαμβάνεται απ' τους ντόπιους το βράδυ του Μεγάλου Σαββάτου. Αναφέρεται επίσημα ως ξεχωριστός οικισμός το 1951 να απογράφεται στην τότε την κοινότητα Παραβόλας. Σύμφωνα με το πρόγραμμα ''Καλλικράτης'' μαζί με την Αγία Βαρβάρα, την Παραβόλα, τον Πλατανιά και την Τραγάνα αποτελούν τη δημοτική κοινότητα Παραβόλας που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει πληθυσμό 248 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Αρταφέρνης

Ο **Αρταφέρνης ο πρεσβύτερος**, ήταν Πέρσης στρατηγός και σατράπης στις Σάρδεις της Μικρά Ασία. Αδελφός του ήταν ο βασιλιάς Δαρείος Α'.

Υποδέχθηκε, πιθανότατα το 497 π.Χ., πρεσβεία των Αθηναίων, που εστάλη από τον Κλεισθένη, το 497 π.Χ.. Ο ίδιος προειδοποίησε τους Αθηναίους πρέσβεις ότι πρέπει να δεχτούν την τυραννία του Ιππία για να ομαλοποιηθούν οι σχέσεις Αθήνας και Περσίας.

Ο Αρταφέρνης έλαβε ενεργά μέρος στην καταστολή της Ιωνικής Επανάστασης και με το πέρας της εξέγερσης ενήργησε ώστε να γίνουν συμφωνίες με τους Ίωνες εκπροσώπους και να ικανοποιηθούν ειρηνικά πολλές από τις απαιτήσεις τους. Ο Πέρσης βασιλιάς τον όρισε διοικητή ολόκληρης της Ιωνίας.

Ο γιος του έφερε το ίδιο όνομα. Μαζί με τον Δάτη το 490 π.Χ., ηγήθηκαν εκστρατείας κατά της Ελλάδας, με κύριο σκοπό να τιμωρήσουν την Αθήνα και την Ερέτρια που υποστήριξαν ενεργά τους Ίωνες κατά την επανάστασή τους. Δέκα χρόνια αργότερα διοικούσε τους Λύδες και Μοισούς. Το 487 π.Χ σκοτώθηκε από τον αδερφό του Αρταίο.

## Πηγές
* Ηροδότου Ιστορίαι.

Κατηγορία:Πέρσες
Κατηγορία:Πρωταγωνιστές των Περσικών Πολέμων
Κατηγορία:Αχαιμενίδες σατράπες
Ίγκμπο (φυλή)

Η **Ίγκμπο ** (μερικές φορές **Ντι Ίγκμπο** ή Ίμπο), είναι εθνική ομάδα της Αφρικής και μία από τις τρεις μεγαλύτερες εθνικές ομάδες της
Νιγηρίας, οι οποία συναντάται κυρίως στο νοτιανατολικό τμήμα της χώρας και είναι κατακερματισμένη σε διάφορες υποομάδες

Ίγκμπο μπορεί επίσης να βρεθούν στο Καμερούν και την Ισημερινή Γουινέα, καθώς και σε άλλες αφρικανικές χώρες σε μικρότερο βέβαια αριθμό. Απαντώνται πλέον και σε άλλες χώρες λόγω μετανάστευσης και του ατλαντικού δουλεμπορίου. Ο ακριβής αριθμός των Ίγκμπο που ζουν εκτός της Αφρικής δεν είναι δυνατόν να προσδιοριστεί.

Οι Ίγμπο μιλούν τη γλώσσα Ίγκμπο, η οποία περιλαμβάνει εκατοντάδες διαφορετικές διαλέκτους.

Το 1967 μία ομάδα αυτονομιστών Ίγκμπο ανακήρυξε την ανεξαρτησία της και σχημάτισε το κράτος της Μπιάφρας. Η ενέργεια τους αυτή προκάλεσε εμφύλιο πόλεμο, ο οποίος διήρκεσε μέχρι το 1970 και στοίχισε τη ζωή σε περισσότερο από ένα εκατομμύριο ανθρώπους.

## Παραπομπές


## Εξωτερικοί σύνδεσμοι
* 

Κατηγορία:Νιγηρία
Κατηγορία:Φυλές της Αφρικής
Ίγκμπο

Η ονομασία **Ίγκμπο** μπορεί να αναφέρεται:
*στην εθνοτική ομάδα της Νιγηρίας, Ίγκμπο (φυλή).
*στη γλώσσα Ίγκμπο, γλώσσα, που ομιλείται από την παραπάνω φυλή.
Αξιόγραφο

Με τον όρο **αξιόγραφο** χαρακτηρίζεται συγκεκριμένο έγγραφο στο οποίο ενσωματώνεται κάποιο δικαίωμα του οποίου η ενάσκηση και η μεταβίβαση είναι αδύνατη χωρίς τη κατοχή του εν λόγω εγγράφου.

## Γενικά
Ένα σπουδαίο χαρακτηριστικό της σύγχρονης οικονομίας είναι η συνεχής κυκλοφορία του πλούτου, δηλαδή η ανά πάσα στιγμή μετακίνηση και μεταβίβασή του. Η διακίνηση αυτή επιτυγχάνεται με τις κινητές αξίες, δηλαδή με έγγραφα τα οποία περικλείουν τα, επί των διαφόρων κινητών και ακινήτων πραγμάτων, δικαιώματα ή υποσχέσεις, ή διαταγές περί πληρωμής χρηματικών ποσών. Πράγματι με τέτοια έγγραφα επιτυγχάνεται χωρίς πολλές διατυπώσεις η μεταβίβαση κυριότητας πραγμάτων ανεξαρτήτως τόπου, (μπορεί να είναι μεταφερόμενα εμπορεύματα με πλοίο στη μέση του ωκεανού), ή και η χωρίς άμεση καταβολή χρηματικού ποσού αγορά αγαθών κ.λπ.

Έτσι ενώ κατά την υφιστάμενη νομοθεσία για τη μεταβίβαση των ακινήτων π.χ. μιας ανώνυμης εταιρίας απαιτούνται συμβολαιογραφικά έγγραφα και πλείστες διατυπώσεις, το ίδιο αποτέλεσμα μπορεί να επέλθει με την απλή μεταβίβαση των εγγράφων μετοχών  της εταιρίας. Κατά τον ίδιο τρόπο και η κυριότητα των εμπορευμάτων που μεταφέρονται δια θαλάσσης σε κάποιο σημείο του ωκεανού μεταβιβάζεται με την απλή μεταβίβαση της φορτωτικής. Οι παραπάνω αναφερόμενες κινητές αξίες - έγγραφα, ονομάζονται γενικά αξιόγραφα.

## Στοιχεία αξιογράφου
Από τον προαναφερόμενο στην αρχή ορισμό προκύπτει ότι απαραίτητα στοιχεία του αξιογράφου είναι:
# Έγγραφο
# Ενσωμάτωση δικαιώματος σ΄ αυτό, δηλαδή ν΄ αποτελεί αναπόσπαστο μέρος μεταξύ δικαιώματος και εγγράφου. Κατά συνέπεια ο μόνος που δύναται ν΄ασκήσει τα εις αυτό περικλειόμενα δικαιώματα είναι ο νόμιμος κάτοχος του αξιογράφου.
Υφίστανται όμως και αξιόγραφα που εκτός από τα δύο αυτά κύρια στοιχεία απαιτούνται και άλλα για τον ειδικό προσδιορισμό του είδους τους. Τα ειδικά προσδιοριστικά αυτά στοιχεία είναι: 
α) ο αναφερόμενος στο έγγραφο προσδιορισμός του δικαιώματος και
β) το αυτόνομο του δικαιώματος του νομίμου κατόχου του τίτλου.

*
Ρόλαντ Ράτζενμπεργκερ

Ο **Ρόλαντ Ράτζενμπεργκερ** (γερμανικά: *Roland Ratzenberger*, 4 Ιουλίου 1960 – 30 Απριλίου 1994) ήταν Αυστριακός οδηγός της Φόρμουλα 1, ο οποίος αγωνίστηκε μόλις σε τρεις αγώνες με την ομάδα της MTV Simtek Ford την σεζόν του 1994. Στον 3ο αγώνα του, στην πίστα της Ίμολα και στα προκριματικά του Σαββάτου 30 Απριλίου 1994, ο Ράτζενμπεργκερ είχε σοβαρό ατύχημα, κατά το οποίο ο άτυχος 34χρονος οδηγός πέθανε ακαριαία στην πίστα. Επρόκειτο για ένα μαύρο Σαββατοκύριακο, αφού την επομένη ημέρα, στις 1 Μαΐου 1994, κατά τη διάρκεια του αγώνα, έχασε τη ζωή του και ο Άιρτον Σένα.
thumb|right|Η στροφή Villeneuve στην οποία έχασε τη ζωή του ο Ράτζενμπεργκερ

## Οι συνθήκες του ατυχήματος
Στο γύρο που προηγήθηκε του ατυχήματος, η Σίμτεκ Φορντ του Ράτζενμπεργκερ είχε υποστεί ζημιά στην εμπρός αεροδυναμική πτέρυγα. Στον επόμενο γύρο η πτέρυγα δεν άντεξε τις αεροδυναμικές πιέσεις που αναπτύχθηκαν και έσπασε, με αποτέλεσμα να σφηνωθεί κάτω από το πάτωμα του αυτοκινήτου. Αυτό οδήγησε σε απώλεια ελέγχου της κατεύθυνσης και έξοδο από την πίστα. Η πρόσκρουση με τα προστατευτικά τοιχώματα έγινε με ταχύτητα 314,9 χλμ/ώρα. Ο θάνατος του οδηγού ήταν ακαριαίος, ως αποτέλεσμα κατάγματος στην βάση του κρανίου, καθώς το κεφάλι του συνέχισε να κινείται προς τα μπρος, ενώ το σώμα του ήταν δεμένο στο κάθισμα. Ο θάνατός του οδήγησε στην υιοθέτηση της συσκευής HANS για τους οδηγούς, που σταθεροποιεί το κεφάλι σε περίπτωση σύγκρουσης.

## Παραπομπές


## Εξωτερικοί σύνδεσμοι
* 

Κατηγορία:Αυστριακοί οδηγοί της Φόρμουλα 1
Γιώργος Κοίλιαρης

Ο **Γιώργος Κοίλιαρης** (1955 - 15 Νοεμβρίου 2008) άρχισε την δημοσιογραφική του σταδιοδρομία το 1979 κι υπήρξε συνεργάτης γνωστών εφημερίδων, ραδιοφωνικών και τηλεοπτικών σταθμών. Τα τελευταία χρόνια της καριέρας του διακρίθηκε ως πολεμικός ανταποκριτής. Μετά τον τραυματισμό του στο Αφγανιστάν σε τροχαίο υπό συνθήκες που παρέμειναν αδιευκρίνιστες, στην διάρκεια ανθρωπιστικής αποστολής, τον Οκτώβριο του 2008, μεταφέρθηκε για νοσηλεία στο Άμπου Ντάμπι και κατόπιν στην Αθήνα, όπου απεβίωσε το Νοέμβριο του 2008.

## Επαγγελματική δραστηριότητα
Ο Γιώργος Κοίλιαρης είχε σπουδάσει Ιστορία της Σύγχρονης Τέχνης στην Πολυτεχνική Σχολή του Νιούκασλ της Βρετανίας. Ξεκίνησε την δημοσιογραφική του καριέρα ως ελεύθερος ρεπόρτερ στην εφημερίδα *[[Τα Νέα]]* το Νοέμβριο του 1979. Στη συνέχεια εργάστηκε στις εφημερίδες *Κυριακάτικη [[Ελευθεροτυπία]]*, *[[Ελεύθερος Τύπος]]*, *[[Πρώτη (εφημερίδα)|Πρώτη]]*, *[[Βραδυνή]]*, *[[Αλήθεια (εφημερίδα)|Αλήθεια]]*, *[[Νίκη (εφημερίδα)|Νίκη]]*, αλλά και στους ραδιοσταθμούς *[[Flash]]* και *[[ΣΚΑΪ]]*. Το τελευταίο διάστημα εργαζόταν στη ΝΕΤ, για την οποία έκανε πολεμικές ανταποκρίσεις.

## Τελευταία αποστολή
Ως πολεμικός ανταποκριτής είχε βρεθεί πολλές φορές σε εμπόλεμες ζώνες, όπως αυτές της Παλαιστίνης, του Λιβάνου, του Ιράκ, της Βοσνίας, του Ναγκόρνο Καραμπάχ, της Γεωργίας, του Σουδάν, του Αφγανιστάν. Κατά την διαμονή του σε ορεινά χωριά του Βορειοανατολικού Αφγανιστάν, είχε ευαισθητοποιηθεί από τις άθλιες συνθήκες διαβίωσης του ντόπιου πληθυσμού (χωρίς ιατροφαρμακευτική περίθαλψη, επαρκή ρουχισμό, τροφή και εκπαίδευση), ο οποίος μάλιστα μιλούσε γλωσσικό ιδίωμα με αρχαιοελληνικά στοιχεία και ισχυριζόταν ότι κατάγεται από τον Μέγα Αλέξανδρο. Εκτός δημοσιογραφικής αποστολής, ο Κοίλιαρης επέστρεψε στην περιοχή για να μεταφέρει ανθρωπιστική βοήθεια, έχοντας δηλώσει πριν την αναχώρησή του για την Καμπούλ στον συνάδελφό του Φώτη Καφαράκη: «Αυτή τη φορά δεν πάω για δουλειά, πάω για την ψυχή μου». Το πρωί της Πέμπτης 9 Οκτωβρίου το αυτοκίνητο στο οποίο επέβαινε ανετράπη από άγνωστη αιτία, με αποτέλεσμα ο δημοσιογράφος να τραυματιστεί σοβαρά σε κεφάλι και αυχένα.  Υπέκυψε στα τραύματά του την 15η Νοεμβρίου 2008 στην Μονάδα Εντατικής Θεραπείας του νοσοκομείου ΚΑΤ και κηδεύτηκε την Τρίτη 18η στο νεκροταφείο Ζωγράφου.

## Συγγραφικό έργο

Ο Γιώργος Κοίλιαρης υπήρξε συγγραφέας δύο βιβλίων: *Η Γαλήνη Κομματιάστηκε* (εκδ. Λιβάνης-Νέα Σύνορα, Αθήνα 1997), με ρεπορταζ και ιστοριες απο της αποστολές του στο Ναγκόρνο-Καραμπάχ, στον Λίβανο, στο Κουρδιστάν, στη γιουγκοσλαβία και αλλού, κι ενός αστυνομικού μυθιστορήματος με τίτλο *Αδιέξοδος Νοέμβρης* (εκδ. Κωστέα-Γείτονα, Αθήνα 2003).

## Παραπομπές
  

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Ουέστ Εντ (Κουίνσλαντ)

Το **Ουέστ Εντ** ή **Γουέστ Εντ** (αγγλ:*West End*) είναι  προάστιο της πόλεως Μπρισμπέιν, πρωτεύουσας του Κουίνσλαντ, στην Αυστραλία. Σύμφωνα με την απογραφή του 2011 στο Γουέστ Εντ ζουν 8.061 κάτοικοι.

Ο ταχυδρομικός κώδικας του Γουέστ Εντ είναι 4101.

## Παραπομπές



Κατηγορία:Προάστια του Μπρίσμπεϊν
Νορθ Λέικς

Το **Νορθ Λέικς** (αγγλ:*North Lakes*) είναι ένα προάστιο της πρωτεύουσας της αυστραλιανής πολιτείας του Κουίνσλαντ,Μπρίσμπεϊν.
Το Νορθ Λέικς βρίσκεται 25 χιλιόμετρα βόρεια του Μπρίσμπεϊν και ανήκει στην τοπική διοίκηση του Μόρετον Μπέι ( Moreton Bay Regional Council). Ο ταχυδρομικός κώδικας είναι 4509.

## Παραπομπές


Κατηγορία:Προάστια του Μπρίσμπεϊν
Ιντρουπίλι

Το **Ιντρουπίλι** (, ) είναι προάστιο του Μπρίσμπεϊν, πρωτεύουσα της πολιτείας Κουίνσλαντ, στην Αυστραλία, όπου σύμφωνα με την απογραφή του 2011 ζουν 11.670 κάτοικοι.  

Το Ιντρουπίλι βρίσκεται 7 χιλιόμετρα δυτικά της πόλης του Μπρίσμπεϊν. Ο ταχυδρομικός κώδικας είναι 4068.

## Παραπομπές


## Εξωτερικοί σύνδεσμοι
* 

Κατηγορία:Προάστια του Μπρίσμπεϊν
Καρίνα (πόλη)

Η **Καρίνα** (αγγλ:*Carina*) είναι προάστιο του Μπρίσμπεϊν, πρωτεύουσα της αυστραλιανής πολιτείας Κουίνσλαντ, όπου σύμφωνα με την απογραφή του 2011 ζουν 10.301 κάτοικοι. Ο ταχυδρομικός κώδικας είναι 4152.

## Παραπομπές



Κατηγορία:Προάστια του Μπρίσμπεϊν
Αντόνιο ντι Τζενάρο

Ο **Αντόνιο ντι Τζενάρο** (γεννημένος στις 5 Οκτωβρίου 1958 στην Φλωρεντία) είναι παλαίμαχος Ιταλός ποδοσφαιριστής.

Στη διάρκεια της καριέρας του, ο Φλωρεντίνος μέσος αγωνίστηκε για λογαριασμό των Φιορεντίνα (1976–80), Περούτζα (1980–81), Ελλάς Βερόνα (1981–88) και Μπάρι (1988–91). Ενώ βρισκόταν στην Βερόνα ήταν μέλος της ομάδας που κατέκτησε τον τίτλο του πρωταθλητή της Σέριε Α για την σεζόν 1984-85.

Ο Ντι Τζενάρο μέτρησε συνολικά 15 διεθνείς συμμετοχές και πέτυχε 4 τέρματα με την Εθνική Ιταλίας το διάστημα μεταξύ 1984 και 1986, συμπεριλαμβανομένων και των συμμετοχών του στους τέσσερις αγώνες της Ιταλίας για το Παγκόσμιο Κύπελλο του 1986. Πραγματοποίησε το ντεμπούτο του ως διεθνής στις 3 Νοεμβρίου 1984, ενώ το σύνολο των 15 διεθνών συμμετοχών του σημειώθηκε ενώ ήταν ποδοσφαιριστής της Βερόνα.

## Παραπομπές


Κατηγορία:Ιταλοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Περούτζα Κάλτσιο
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές ΣΣΚ Μπάρι
Πύραμος

Στην ελληνική μυθολογία ο **Πύραμος** ήταν ένας ήρωας της Μ. Ασίας που συνδέεται με τη Θίσβη. Για τις δύο αυτές μορφές υπάρχουν δύο ανεξάρτητες παραδόσεις. Σύμφωνα με την αρχαιότερη, ο Πύραμος και η κόρη του Ασωπού Θίσβη ήταν αμοιβαία και σφοδρά ερωτευμένοι, πράγμα που είχε ως συνέπεια η Θίσβη να μείνει έγκυος και όταν το κατάλαβε αυτοκτόνησε. Τότε ο Πύραμος αυτοκτόνησε και αυτός. Στη συνέχεια οι θεοί έκαναν τον Πύραμο ποταμό και τη Θίσβη πηγή. Ο Πύραμος διέρρεε τη χώρα των Κιλίκων, ενώ το νερό της Θίσβης γινόταν ρυάκι και συναντούσε τον ποταμό αυτό, όπου και χυνόταν.

Οι Ρωμαίοι παράλλαξαν αυτό τον μύθο, ο οποίος καταγράφηκε από τον Υγίνο (περιληπτικά) και τον Οβίδιο (αναλυτικότερα, στις «Μεταμορφώσεις» του, βιβλίο 4, στ.55-166) ως εξής:

Οι Θίσβη και Πύραμος ζούσαν σε γειτονικά σπίτια (μεσοτοιχία) στη Βαβυλώνα επί βασιλείας Σεμιράμιδος και, καθώς οι γονείς τους τους είχαν απαγορεύσει να παντρευτούν, επικοινωνούσαν από μία ρωγμή στον κοινό τοίχο. Τελικώς συμφώνησαν πως μια νύχτα θα συναντιόνταν κρυφά στον «Τάφο του Νίνου», ύψωμα έξω από την πόλη, όπου υπήρχε πηγή και μία μουριά. Η Θίσβη έφθασε πρώτη εκεί, αλλά κρύφτηκε επειδή είδε μια λέαινα που πήγε να ξεδιψάσει στην πηγή αφού είχε φάει. Το πέπλο όμως της Θίσβης είχε πέσει κάτω και η λέαινα το έπαιξε και το λέρωσε με το ματωμένο στόμα της. Στο μεταξύ ήρθε ο Πύραμος, είδε τις πατημασιές της λέαινας και το ματωμένο πέπλο, και νόμισε ότι η Θίσβη είχε φαγωθεί από το λιοντάρι. Γεμάτος απόγνωση και ενοχή επειδή είχε συμφωνήσει να συναντηθούν σε επικίνδυνο μέρος, αυτοκτόνησε με το σπαθί του. Η Θίσβη, όταν βγήκε από την κρυψώνα της και είδε τον Πύραμο νεκρό, αυτοκτόνησε επίσης.

Από τότε τα λευκά μούρα της μουριάς εκείνης κοκκίνησαν από όλο εκείνο το χυμένο αίμα. Καθώς διηγούνται, η τέφρα των δύο εραστών τοποθετήθηκε μέσα στην ίδια υδρία.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σ.659

Κατηγορία:Πρόσωπα της ελληνικής μυθολογίας
Πυργώ

Στην ελληνική μυθολογία με το όνομα **Πυργώ** είναι γνωστά τα παρακάτω δύο διαφορετικά πρόσωπα:

# Η πρώτη σύζυγος του Αλκάθου, βασιλιά των Μεγάρων. Ο Αλκάθους εγκατέλειψε την Πυργώ και πήρε ως σύζυγο την Ευαίχμη, κόρη του Μεγαρέα. Ο τάφος της Πυργούς πιστευόταν ότι βρισκόταν δίπλα στον τάφο του Αλκάθου και της θυγατέρας του Ιφινόης.
# Η τροφός των παιδιών του Πριάμου. Γερόντισσα πια κατά την άλωση της Τροίας, η Πυργώ αυτή ακολούθησε τον Αινεία και μετά από προτροπή της Ίριδας συμβούλευσε τις Τρωαδίτισσες να βάλουν φωτιά στα πλοία.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος Χάρη Πάτση, Αθήνα 1969

Πυργω
Πύρρα

Στην ελληνική μυθολογία με το όνομα **Πύρρα** (το όνομά της σημαίνει «ξανθοκόκκινη» από το θηλυκό επίθετο πυρρά [πυρρός στο αρσενικό], ο Οβίδιος πίστευε ότι ήταν κοκκινομάλλα) είναι κυρίως γνωστή η σύζυγος του Δευκαλίωνα, με τον οποίο απέκτησε τον Έλληνα, τον Αμφικτύονα και την Πρωτογένεια. Κατά μία εκδοχή παιδιά τους ήταν και η Πανδώρα η νεότερη και η Νύμφη Θυία. Σύμφωνα με μερικές πηγές, ο Έλληνας ήταν γιος του θεού Δία και της Πύρρας. Η Πύρρα ήταν θυγατέρα του Τιτάνα Επιμηθέα και της Πανδώρας. Ο Δευκαλίων και η Πύρρα ήταν οι μόνοι άνθρωποι που επέζησαν από τον Κατακλυσμό και το ζεύγος αυτό των καλών ανθρώπων αναδημιούργησε την ανθρωπότητα κατά τους ελληνικούς μύθους.

## Δείτε επίσης
* Κατακλυσμός του Δευκαλίωνα
* Με το όνομα «Πύρρα» κυκλοφορούσε επίσης ο ήρωας Αχιλλέας μεταμφιεσμένος σε κορίτσι ανάμεσα στα κορίτσια στην αυλή του βασιλιά Λυκομήδη, στη Σκύρο. Από αυτό επονομαζόταν και «Πύρρος» ο γιος του Νεοπτόλεμος.

## Πηγές
* Emmy Patsi-Garin, *Επίτομο λεξικό Ελληνικής Μυθολογίας*, εκδ. Χάρη Πάτση, Αθήνα 1969

## Εξωτερικοί σύνδεσμοι
* 

Κατηγορία:Πρόσωπα της ελληνικής μυθολογίας
Κατηγορία:Θρυλικοί προγεννήτορες
Κατηγορία:Θνητές γυναίκες του Δία
Ρήσος (μυθολογία)

Στην ελληνική μυθολογία με το όνομα **Ρήσος** είναι γνωστός ένας βασιλιάς των Θρακών, γιος του Ηιονέα (κατά τον Όμηρο) ή (κατά τους μεταγενέστερους συγγραφείς) του Στρυμόνα και μιας από τις Μούσες (της Καλλιόπης, της Ευτέρπης ή της Τερψιχόρης). 

Ο Ρήσος, που ανατράφηκε από Ναϊάδες, συμμετείχε ως σύμμαχος του Πριάμου στον Τρωικό Πόλεμο, έφθασε όμως αργά, καθώς η πατρίδα του είχε δεχθεί επίθεση από τους Σκύθες κατά την εποχή που άρχισε ο Τρωικός Πόλεμος. Ο Ρήσος σκοτώθηκε στον πόλεμο αυτό μέσα στη σκηνή του από τον Διομήδη και τον Οδυσσέα κατά τη νυκτερινή τους αποστολή κατασκοπείας, οι οποίοι και άρπαξαν τα κατάλευκα άλογά του. Τα άλογα αυτά, σύμφωνα με κάποιον χρησμό, αν έτρωγαν τρωικό χόρτο και έπιναν νερό από τον Ξάνθο, θα έσωζαν την Τροία. Ο μύθος αυτός απετέλεσε το θέμα ομώνυμης αρχαίας τραγωδίας που αναφέρεται ως έργο του Ευριπίδη.

Με το όνομα Ρήσος αναφέρεται στην *Ιλιάδα* και ένας ποταμός της Βιθυνίας, παραπόταμος του Γρανικού, και ο ομώνυμος ποτάμιος θεός. Ο ίδιος ο Θράκας βασιλιάς είχε κάποια σύνδεση με τη Βιθυνία εξαιτίας του έρωτά του με τη Βιθύνια κυνηγό Αργανθώνη.

## Παραπομπές

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ρησος
Ρησος
Πύρριχος (μυθολογία)

Στην ελληνική μυθολογία με το όνομα **Πύρριχος** είναι γνωστός ο εφευρέτης του περίφημου **[[πυρρίχιος|πυρρίχιου χορού]]**. Ο χορός αυτός ήταν πολεμικός και χορευόταν με όπλα (λόγχη και ασπίδα), καθώς και με πυρσούς. Πολλά πρόσωπα διεκδικούν την ταυτότητα του Πυρρίχου: άλλοι συγγραφείς και μυθογράφοι τον θεωρούσαν έναν από τους Κουρήτες, άλλοι πίστευαν ότι ήταν ένας Λάκωνας, ενώ άλλοι δεν παραδέχονται την ύπαρξή του και συνδέουν τον πυρρίχιο χορό με τον Πύρρο-Νεοπτόλεμο.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Πυρριχος
Ιωάννης Γ΄ Μέγας Κομνηνός

Ο **Ιωάννης Γ΄** (1321 - 1362) από τον Οίκο των Μεγάλων Κομνηνών ήταν αυτοκράτορας της Τραπεζούντας από τις 4 Σεπτεμβρίου 1342 έως τις 3 Μαΐου 1344. Ήταν ο γιος του αυτοκράτορα Μιχαήλ Μεγάλου Κομνηνού.

## Βιογραφία
Ο Ιωάννης έζησε το μεγαλύτερο μέρος της ζωής του στην Κωνσταντινούπολη όπου έζησε και ο πατέρας του από το 1297. Όταν ο πατέρας του Μιχαήλ έγινε, για λίγες μέρες μόνο, Αυτοκράτορας της Τραπεζούντας, το 1341, και μετά καθαιρέθηκε και φυλακίστηκε από τον «Μέγα Δούκα» Ιωάννη τον Ευνούχο, ο Ιωάννης βρίσκονταν ακόμη στην Κωνσταντινούπολη. Το 1342 τον επισκέφτηκαν Τραπεζούντιοι αξιωματούχοι και του ζήτησαν να έρθει στην Τραπεζούντα και να διεκδικήσει τον θρόνο με την υποστήριξή τους. Τελικά και με την υποστήριξη των βυζαντινών αρχών και Γενουατικών πλοίων, ο Ιωάννης και οι υποστηρικτές του κατέλαβαν την Τραπεζούντα στις 4 Σεπτεμβρίου. Μετά την επίσημη στέψη του, η έκπτωτη αυτοκράτειρα Άννα Μεγάλη Κομνηνή Αναχουτλού και οι υποστηρικτές της εκτελέστηκαν.

Ο Ιωάννης Γ' αποδείχτηκε αδύναμος και διστακτικός στους χειρισμούς εσωτερικών και εξωτερικών θεμάτων και ενδιαφέρονταν κυρίως για την προσωπική του διασκέδαση και πολυτέλεια. Δεν ενδιαφέρθηκε ούτε να αποφυλακίσει τον πατέρα του Μιχαήλ που εξακολουθούσε να παραμένει αιχμάλωτος. Όταν όμως ελευθερώθηκε με τη βοήθεια του αξιωματούχου Νικήτα, κατάφερε και εκθρόνισε τον γιο του. Στις 3 Μαΐου 1344 ο Ιωάννης Γ' εξορίστηκε στον Μοναστήρι του Αγίου Σάββα και ο πατέρας του έγινε ξανά αυτοκράτορας.

Ο έκπτωτος Ιωάννης Γ' μεταφέρθηκε στην Κωνσταντινούπολη και αμέσως μετά στην Αδριανούπολη το 1345. Το 1357 προσπάθησε να επιστρέψει στην Τραπεζούντα όμως πέθανε στη Σινώπη το 1362.

## Νομίσματα
Έκοψε χάλκινα 16 χιλ. Στη μία όψη ο Ιωάννης Γ' κρατά τρίλοβο σκήπτρο και σφαίρα. Επιγραφή ΙΩ. ΚΟΜ. Στην άλλη ο Άγ. Ευγένιος. Επιγραφή Ο ΑΓ. ΕVΓ.

## Γενεαλογία

## Παραπομπές σε πηγές


## Πηγές
* Ιστορία του Ελληνικού Έθνους. Εκδοτική Αθηνών. Τόμος Θ'. Οι Αυτοκράτορες της Τραπεζούντας, σελ. 333. ISBN 960-213-105-5.

Κατηγορία:Αυτοκράτορες της Τραπεζούντας
Κατηγορία:Βυζαντινοί του 14ου αιώνα
Πυρηνέας

Στην ελληνική μυθολογία με το όνομα **Πυρηνέας** (***Πυρηνεύς***) είναι γνωστός ένας βασιλιάς της Δαυλίδας. Κάποτε, κατά τη διάρκεια μιας καταιγίδας, ο Πυρηνέας κάλεσε τις Μούσες, οι οποίες περνούσαν από την περιοχή του για να πάνε στον Ελικώνα, να μπουν στο παλάτι του για να βρουν καταφύγιο. Ο πονηρός άρχοντας όμως δεν σεβάσθηκε την ιερότητα του θεσμού της φιλοξενίας στην Αρχαία Ελλάδα και τη μετάβαλε σε παγίδα προσπαθώντας να τις βιάσει. Οι Μούσες τότε, ως θεές, ξέφυγαν πετώντας. Ο Πυρηνεύς είχε το θράσος να τις καταδιώξει, επιμένοντας στο πάθος του. Τότε οι Μούσες τον γκρέμισαν από ένα γκρεμό και τον σκότωσαν. Ο Πυρηνέας αναφέρεται στις *«Μεταμορφώσεις»* του Οβιδίου.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 659

Πυρηνεας
Ραμψίνιτος

Στην ελληνική μυθολογία με το όνομα **Ραμψίνιτος** είναι γνωστός ένας Αιγύπτιος φαραώ τον οποίο αναφέρει ο Ηρόδοτος. Αναφέρεται και από τον Διόδωρο τον Σικελιώτη με το όνομα **Ρέμφις**. Γενεαλογείται ως γιος του Πρωτέως και πρόγονος του Χέοπα. Μνημονεύεται ότι ο Ραμψίνιτος οικοδόμησε τα προπύλαια στα δυτικά του ναού του Ηφαίστου με τους δύο ανδριάντες στην πρόσοψη. Υποτίθεται ότι ο Ραμψίνιτος κατέβηκε και στον `Αδη, όπου έπαιζε ζάρια με τη θεά Δήμητρα και όταν ανέβηκε στον επάνω κόσμο πήρε από τη θεά ως δώρο ένα χρυσό ύφασμα. Σε ανάμνηση της επανόδου του Ραμψινίτου από τον `Αδη οι Αιγύπτιοι τελούσαν μια γιορτή που σχετιζόταν γενικώς με τον θάνατο και τη ζωή. Η νεότερη επιστημονική έρευνα δεν μπορεί να ταυτίσει τον Ραμψίνιτο με κάποιον πραγματικό φαραώ, ώστε να τον κατατάξει σε κάποια από τις δυναστείες της Αρχαίας Αιγύπτου. Συμβατικά ταυτίζεται με τον φαραώ Ραμσή Γ΄ (1186-1155 π.Χ.).

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
* Ηρόδοτος, *[https://web.archive.org/web/20160305025309/http://www.kaktos.gr/default.asp?pid=5&la=1&itm=787 Ιστορία 2 Ευτέρπη]*, Εκδόσεις Κάκτος, Αθήνα: Ιούλιος 1994, σσ. 175-85, ISBN 960-352-071-3.

Ραμψινιτος
Ράρος

Στην ελληνική μυθολογία ο **Ράρος** ήταν Ελευσίνιος ήρωας, γιος του βασιλιά της Αθήνας Κραναού και πατέρας του Τριπτολέμου. Ο Ράρος απέκτησε τον Τριπτόλεμο από μία κόρη του Αμφικτύονα, την ίδια που γέννησε και τον διαβόητο ληστή Κερκύονα. Σε άλλες πηγές ο Ράρος αναφέρεται ως παππούς και όχι πατέρας του Τριπτολέμου. Στην περίπτωση αυτή ο Ράρος ήταν ο πατέρας του Κελεού, ο οποίος όμως συνήθως θεωρείται γιος του Ελευσίνου.

Ο Ράρος υποδέχθηκε στην Ελευσίνα τη θεά Δήμητρα όταν αναζητούσε την κόρη της Περσεφόνη. Η Δήμητρα, σε ανταπόδοση της φιλοξενίας, δίδαξε στον Τριπτόλεμο την καλλιέργεια του σιταριού. Από τον Ράρο πήρε το όνομά του το ***Ράριον Πεδίον*** κοντά στην Ελευσίνα, όπου κατά τον μύθο πρωτοκαλλιεργήθηκε το σιτάρι.

## Πηγή

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ραρος
Ραρος
Γ.Ε. Βέροιας

Η **Γυμναστική Ένωση Βέροιας** ήταν αθλητικό σωματείο με έδρα τη Βέροια.

Ο σύλλογος συντηρούσε τα εξής τμήματα:
*Χειροσφαίριση
*Αρση Βαρών
*Πετοσφαίριση
*Επιτραπέζια Αντισφαίριση
*Σκάκι
*Πυγμαχία
*Στίβος

Μεγαλύτερος αθλητής που έχει αναδείξει η ΓΕ Βέροιας είναι ο καλαθοσφαιριστής Κώστας Τσαρτσαρής.

## Τμήμα Χειροσφαίρισης
Το τμήμα χάντμπολ έχει γνωρίσει τις μεγαλύτερες επιτυχίες:
*1 Πρωτάθλημα Ελλάδας: 1997
*1 Φιναλίστ Κυπέλλου Ελλάδας: 1992
*6 Πρωταθλήματα γυναικών Ελλάδας: 1988, 1989, 1990, 1991, 1992, 1993
*7 Κύπελλα γυναικών Ελλάδας: 1987, 1989, 1990, 1991, 1992, 1993, 1996
* 3 Πρωταθλήματα Εφήβων: 1992, 1994, 1995
* 2 Πρωταθλήματα Νεανίδων: 1991, 1992
* 2 Πρωταθλήματα Παίδων: 1992, 1993
* 1 Πρωτάθλημα Μίνι: 1990

## Παραπομπές


Κατηγορία:Αθλητικοί σύλλογοι Ημαθίας
Κατηγορία:Βέροια
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι άρσης βαρών
Κατηγορία:Σωματεία Ε.ΚΑ.Σ.ΚΕ.Μ.
Κατηγορία:Ιδρύσεις ομάδων καλαθοσφαίρισης σε άγνωστο έτος
Ρόδη

Στην ελληνική μυθολογία με το όνομα **Ρόδη** είναι γνωστά τα παρακάτω δύο διαφορετικά πρόσωπα:

# Η Νύμφη Ρόδη, κόρη του θεού Ποσειδώνα και της Αλίας, ή του θεού Ηλίου και της Αμφιτρίτης, ή του Ποσειδώνα και της Αφροδίτης, ή του Ωκεανού, ή ακόμα και του Ασωπού. Από αυτή κατά μία εκδοχή πήρε το όνομά της η νήσος Ρόδος, αλλά σε αυτή την περίπτωση συγχέεται με τη μυθική Ρόδο.
# Μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ρόδης ήταν η Ατλαντείη ή Φοίβη, και επομένως η Ρόδη ήταν ομοθαλής αδελφή της Αστερίας, της Γλαύκης, της Γόργης, της Ιπποδαμείας, της Ιππομέδουσας, της Ιφιμέδουσας, της Κλεοπάτρας και της Ροδίας. Η Ρόδη παντρεύτηκε τον γιο του Αιγύπτου Ιππόλυτο και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

## Γενεαλογικό δένδρο
Ελληνικές θαλάσσιες θεότητες

## Παραπομπές


## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ροδη
Ροδη
Κατηγορία:Μυθολογία της αρχαίας Ρόδου
Πυριφλεγέθων

Ο **Πυριφλεγέθων**, δηλαδή «ὁ λάμπων ὡς φλοξ πυρός» ή αυτός που αναδίδει πύρινες φλόγες, γνωστός διεθνώς και ως *Φλεγέθων* (Phlegethon, Flegeton), ήταν στην ελληνική μυθολογία ένας από τους τρεις ή πέντε ποταμούς που διέρρεαν τον Κάτω Κόσμο, τον Άδη. 

## Το μυθολογικό πλαίσιο
Ο Πυριφλεγέθων αναφέρεται από τον Όμηρο στην *[[Οδύσσεια]]*. Πιστευόταν ότι έρρεε στο πλάι του Κωκυτού, που ερχόταν από τη Στύγα. Τα δυο ποτάμια έσμιγαν και χύνονταν με θορυβώδη καταρράκτη στον Αχέροντα: «ἔνθα μὲν εἰς Ἀχέροντα Πυριφλεγέθων τε ῥέουσι Κώκυτός θ', ὃς δὴ Στυγὸς ὕδατός ἐστιν ἀποῤῥώξ, πέτρη τε ξύνεσίς τε δύω ποταμῶν ἐριδούπων» (κ΄ 513-515). 

Στον πλατωνικό διάλογο ''Φαίδων'' (113b,c και 114a) περιγράφεται ως ποταμός, του οποίου «οι ρύακες εις όσα σημεία εγγίζουν την επιφάνειαν της γης εκβράζουν πύρινον πηλόν». Αναφέρεται ότι στον Πυριφλεγέθοντα ρίπτονταν οι πατροκτόνοι και οι μητροκτόνοι, ενώ όλοι οι υπόλοιποι ανθρωποκτόνοι στον ποταμό Κωκυτό. Επρόκειτο, σύμφωνα με το μύθο, όχι για τους αμετανόητους ή στυγνούς εγκληματίες (αυτοί ρίχνονταν άπαξ δια παντός στον Τάρταρο), αλλά για εκείνους που είχαν δράσει εν θερμώ κ.λπ. και στη συνέχεια είχαν μετανοήσει για τις πράξεις τους. Όλοι αυτοί, μετακινούνταν μεταξύ Τάρταρου και Αχερουσιάδος λίμνης δια μέσου των δυο ποταμιών, έως ότου να λάβουν συγχώρεση από τα θύματά τους, τα οποία παρακαλούσαν με γοερά παρακάλια και ικεσίες.

## Άλλες αναφορές
Ως «Φλεγέθων» αναφέρεται στην *[[Αινειάδα]]* (στο VI.551: *Tartareus Phlegethon, torquetque sonantia saxa* -λατ.), καθώς και από το Δάντη στην ''Κόλαση'' (Inferno, canti 12 και 14). Στον «έβδομο κύκλο» του ποιήματος, περιγράφεται ως ποταμός βραστού αίματος, στον οποίο τιμωρούνται οι πιο βίαιοι εγκληματίες, βυθιζόμενοι μέσα του, ανάλογα με το μέγεθος των κριμάτων τους. Η περιγραφή του Δάντη είναι λεπτομερής (*Inf.* 12.46-54, 12.100-39), αλλά ο ποιητής δεν αποκαλύπτει το όνομα του φοβερού ποταμιού, πράγμα που γίνεται αργότερα (στο 14.76-84). Μνεία κάνει και ο Τζον Μίλτον στον *Χαμένο Παράδεισο*, μαζί με τα υπόλοιπα ποτάμια του Άδη.

Αναφορά στον Πυριφλεγέθοντα και τον Κωκυτό, υπάρχει στο ποίημα «Της Σελήνης της Μυτιλήνης παλαιά και νέα ωδή» (1953) του Οδυσσέα Ελύτη, το οποίο περιλαμβάνεται στη συλλογή *Τα ετεροθαλή*: «Τόσο πικρή στη φούχτα μου η γαλήνη / Τόσο οι άνθρωποι μαύροι και μικροί / Με το πόδι εμπρός που ολοένα παν / Παν κατευθείαν για τον Κωκυτό και τον Πυριφλεγέθοντα!».

Επίσης αναφορά συναντάται και στο διήγημα του Έντγκαρ Άλαν Πόε «Στη Δίνη του Μάελστρομ» όταν ο συγγραφέας περιγράφει το απόκοσμο θέαμα και θόρυβο των θαλάσσιων ρευμάτων που δημιουργούσαν την δίνη του Μάελστρομ. 

## Σημειώσεις

## Παραπομπές




Πυριφλεγεθων
Ακταίη

Στην ελληνική μυθολογία με το όνομα **Ακταίη** αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ακταίης ήταν η Πιερία, και επομένως η Ακταίη ήταν ομοθαλής αδελφή της Αδίτης, της Διωξίππης, της Ποδάρκης, της Πυλάργης και της Ωκυπέτης. Η Ακταίη παντρεύτηκε τον γιο του Αιγύπτου Περίφαντα και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

Η Ακταίη συγχέεται συχνά με την Ακταία, μία από τις Νηρηίδες.

## Παραπομπές


## Πηγές

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ακταιη
Κρίστοφ Χάουμπιτς

Ο **Κρίστοφ Χάουμπιτς** (πιθανώς 1549 - 1587) ήταν Γερμανός αρχιτέκτων στην περιοχή του Μέκλενμπουργκ τον 16ο αιώνα.

## Βιογραφικό
Αναφέρεται για πρώτη φορά το 1549 να φέρει την επαγκελματική ιδιότητα του Προϊστάμενου Κτίστη (γερμ. *Maurermeister*) υπό του Δούκα Γιόχαν Άλμπρεχτ Α' (γερμ. *Herzog Johann Albrecht I.*) στην πόλη Βίτενμπουργκ (γερμ. *Wittenburg*). Ο Δούκας του επέτρεψε να τον συνοδεύσει σε ένα ταξίδι του στην Πρωσία. Από κει και μετά τον βρίσκουμε να εργάζεται στο Παλάτι της Σβερίν (γερμ. *Schweriner Schloss*) μαθητευόμενος του Μπαπτίστα Παρρ και του Φρανσέσκο α Μπορνάου, ενός Ιταλού αρχιτέκτονα κάστρων. 

Κύρια του απασχόληση ήταν η κατασκευή των οχυρών τοίχων και των προμαχώνων του παλατιού. Έκτισε επίσης το εκκλησάκι που βρίσκεται μέσα στο κάστρο, το οποίο ήταν ο χρονικά πρώτος ναός της προτεσταντικής εκκλησίας στο Μέκλενμπουργκ. Το 1567, και ενώ ήταν απασχολημένος με το εκκλησάκι, ανέλαβε την διεύθυνση της διεύρυνσης του οπλοστασίου και της καθιστικής αίθουσας του κάστρου.

Στο διάστημα μεταξύ 1570 και '73 έκτισε το Παλάτι του Γκάμπεμπους για τον επίσκοπο του Ράτζεμπουργκ, τον Κρίστοφ φον Μέκλενμπουργκ. Έλαβε τον βαθμό του βαρονικού αρχιτέκτονα και έκανε μια σειρά έργων, μεταξύ άλλων το 1573 έκτισε το υδραγωγείο του Βίσμαρ, το '74 ανακαίνισε το αρχοντικό στην Ρένα και διάφορα άλλα έργα στην Σβερίν και Ντέμιτζ.

Το 1580 ο Δούκας Μπόγκισλαβ ΙΓ' της Πομμερανίας του ανάθεσε ο έργο μετατροπής της τέως μονής του Νόιενκαμπ και να το κάνει δουκικό παλάτι, το Φράντζμποθργκ. 

Το 1583 ο Κρίστοφ φον Μέκλενμπουργκ του απέδωσε τον τίτλο Δουκικού Αρχιτέκτονα. Ακολούθησε η ίδια απονομή και από τον Δούκα Γιόχαν Η' του Μέκλενμπουργκ-Σβερίν. Ο Κρίστοφ Χάουμπιτς αναφέρεται για τελευταία φορά το 1587.

Ο Θυρεός του έφερε μια οβίδα που εκρήγνυται και από πάνω ένα βασιλικό στέμμα με τρία σπαθιά.
## Βιβλιογραφία
* Georg Christian Friedrich Lisch: ''Geschichte der fürstlichen Residenz-Schlösser zu Wismar, Schwerin und Gadebusch''. (Aufsatz 1, Bd. 5), Schwerin 1840  bei der Landesbibliothek Mecklenburg-Vorpommern. 

## Παραπομπές


Κατηγορία:Γερμανοί αρχιτέκτονες